Boehringer Ingelheim

C.H. Boehringer Sohn AG & Ko. KG je materskou spoločnosťou Boehringer Ingelheim, ktorú založil v roku 1885 Albert Boehringer v Ingelheime nad Rýnom, Nemecko. Skupina  Boehringer Ingelheim je celosvetovo jednou z 20-tich vedúcich farmaceutických spoločností. Jej sídlo je stále v Ingelheime, aj keď pôsobí celosvetovo so 140 pobočkami a viac ako 46 000  zamestnancami. Kľúčové oblasti záujmu spoločnosti sú: ochorenia dýchacích ciest, kardiovaskulárne ochorenia, Parkinsonova choroba, HIV, trombembolizmus, cerebrovaskulárne ochorenia,  onkológia, diabetes a hepatitída. Od svojho založenia sa táto spoločnosť v rodinnom vlastníctve venuje výskumu, vývoju, výrobe a predaju liekov pre humánnu aj veterinárnu medicínu. Boehringer Ingelheim je stálym členom Európskej federácie farmaceutického priemyslu a asociácií (EFPIA).  Korporátne logo spoločnosti Boehringer Ingelheim zobrazuje štylizovaný záber na centrálnu časť cisárskeho paláca Karola Veľkého."Boehringer Ingelheim Logo: Design and History". FamousLogos.us. Retrieved 2011-08-18.

 Aktivity 
Boehringer Ingelheim pôsobí v oblasti humánnych liekov, veterinárnych liekov a biofarmaceutík. Korporáciu tvorí 140 pridružených spoločností a má viac ako 46 000 zamestnancov na všetkých kontinentoch. Centrá výskumu a vývoja sú na 5 miestach a v 20 výrobných zariadeniach v 13 krajinách; nachádzajú sa v Biberachu (Nemecko), Ridgefielde (Connecticut, USA), Viedni (Rakúsko), Kóbe (Japonsko) a  Miláne (Taliansko) a pracuje v nich viac ako 7 000 zamestnancov. 

 História 
 1885: Albert Boehringer kupuje malú továreň na výrobu vínneho kameňa v Ingelheime nad Rýnom; práce sa začnú 1. augusta.
 1886: Továreň začne vyrábať kyselinu vínnu, ktorá sa používa v potravinárskom priemysle (napr. v prášku do pečiva a sýtených nápojoch).
 1893: Albert Boehringer premenuje spoločnosť na C. H. Boehringer Sohn (CHBS) po svojom otcovi, Christophovi Heinrichovi Boehringerovi.
 1893: Počas experimentovania s výrobou kyseliny citrónovej vznikne kyselina mliečna. Albert Boehringer tento postup vyvinie so zámerom vyrábať kyselinu mliečnu vo veľkom. 
 1895: Kyselina mliečna sa vyrába pre priemyselné účely a je komerčne úspešná. 
 1917: Profesor Heinrich Wieland, chemik, budúci nositeľ Nobelovej ceny, bratranec Alberta Boehringera, založí oddelenie výskumu spoločnosti. 
 1928: Albert Boehringer kupuje Dr. Karl Thomae, spoločnosť so sídlom vo Winnendene blízko Stuttgartu.
 1946: Dr. Karl Thomae GmbH sa nanovo otvára v Biberachu an der Riss, kde pracuje 70 ľudí. 
 1954: Spoločnosť prijme Fritza Fischera po jeho prepustení z väzby.
 1955: Je založená divízia  Animal Health (veterinárna divízia) potom, ako spoločnosť prevezme veterinárny program spoločnosti Pfizer.
 1971: V Ridgefielde, Connecticut (USA) je založená zahraničná pobočka, Boehringer Ingelheim Pharmaceuticals, Inc. Táto pobočka sa čoskoro rozrastá a stáva sa výskumným centrom spoločnosti pre Severnú Ameriku. 
 1985: Vo Viedni sa zakladá Inštitút pre molekulárnu patológiu (IMP); otvára sa v roku 1988.
 1986: Biotechnologické centrum v Biberachu začína svoju výrobu biofarmaceutík z bunkových kultúr.
 1998: Fúzia Boehringer Ingelheim KG a Dr. Karl Thomae GmbH founds Boehringer Ingelheim Pharma KG.
 2010: Spoločnosť oslavuje svoje 125. výročie. 

 Referencie 



 Iné projekty 

 Externé odkazy 
 Oficiálna webstránka spoločnosti 

Kategória:Farmaceutické podniky
Kategória:Podniky v Nemecku
Kategória:Podniky založené v 1885